寺宇坐落漳郡南門外，二世祖太子太傅，諡忠順王邕公所造，施捨名集尾新埭等處，田地山塘三百陸地拾頃，苗米一千八百石，遺像在焉。七月廿四日忌祭，本寺依年規備絲銀二顆，重二十兩，赴納供祭，子孫侑食，銅牌記在焉。後南康王洪進，太子太傅（師）文顥，於開寶三年，奏請額改“崇福報劬禪寺”，創添田租三千石，有碑可據。忠順王陳邕，創於前唐，裔孫洪進重建。
南山崇福禪寺，檀越南康王，諱洪進，字致先，號濟川，仲子太傅文顥，創於五代名曰報劬，置莊田壹拾貳拾貳所，產錢捌拾三貫。開寶三年，於泉州貴湖青陽山地，請定惠師屍席此山，後奏請改額崇福。開寶八年，順世葬開寺前山。丙子丁醜歲，兵火焚蕩，寺宇無存，僧徒星散，砧籍簿於官，時山寇出沒，未能盡實具報。元貞乙未，住持圓覺禪師，造砧立基，雖載頃畝四至，田土多在荒蕪，亦未盡善。延祜元年，住持佛曰圓明普照禪師古愚，備已衣資，陸續買置莊田數所，添助齋糧，複思田土山林地基，四至不明，委請僧汝霖了覺如懷，親詣諸莊，園田山林地基，驗戡四至，畫圖謄錄簿籍，庫印鈐縫，記者交割，務要以為龜鑒者。
臣之事君，生死惟命，此古今不易之大義也。臣年齡已邁，疾病已深，任重力綿，不能勉強，則情可憫，罪可寬也。伏念臣忠恪一心，綣綣體國，向年筋力未哀，萬裏賓士，才雖未逮，而力可往，況今久病喪心，施為顛倒，願陛下垂憐蟻之微，敢犯雷霆之威，伏望聖心垂臣哀殘，俾乞回致仕之願，以保其末路，則洪造曲成之恩大矣。
署漳州府龍溪縣正堂加五級紀錄五次廖。
為毀祠辱祖等事。據舉人陳逢源（又為原），武舉陳萬象，監生陳光玉，生員陳祖望、陳暹、陳庠、陳鴻，武生陳英元，家長陳光允、陳景南、陳日、童生陳春等，呈稱伊始祖建祠南山寺邊，因孫子（子孫）分居，寫遠囑和尚照顧，被附近陳武略、陳光煥殘毀等情。據此除節差（解）拘究外，合行出示嚴禁。為此示仰居民及外方人等知悉，爾等毋許仍前在舉人陳逢源等始祖祠內穢褻，以及殘砍松枝、挖掘賣土。倘敢不遵許，該家長同看守僧人指名具稟赴縣，以馮治。各宜凜遵，毋違特示。
太傅祠勒石，置於漳州南山寺“太傅祠”正面之中門右邊牆壁上，鐫刻豎書繁體漢字，無標點符號。此勒文系實地抄錄，改為橫書，加上標點符號。文中“舉人陳逢源”，據《永春縣誌》和吾族古譜載，陳逢源為清嘉慶十二年（一八○七）丁卯科舉人，是校尉公裔孫。據校尉公《墓誌銘》載，舉人逢源，是道光五年（一八二五）重新校尉公墳式的董事。他於嘉慶十八年（一八一三），受首呈請龍溪縣正堂示禁殘毀太傅祠，說明當時已確認唐太子太傅忠順王邕公為伊始祖，從而印證了小岵南山陳氏開基祖弘元，號校尉公的上祖所屬宗支。
臣聞峻極者山也，任汙壤而不辭；無私者日也，雖覆盆而必照顧。惟遐尚隔聲名，願歸益地之圖，輒衷曲之請。臣所領漳泉兩都，僻在一隅，自浙右未歸，金陵偏霸，臣以崎嶇千里之地，疲散萬餘之兵，望雲就日以惟動，畏首畏尾之不暇，遂從間道元貢赤誠，願竭事大之心，庶屬附庸之末。
太祖高皇帝，賜臣軍額，授以節旄，俾專轄於一方，複延賞於三世祖父荷漳泉之澤，子弟享列土之榮，棨戟在門，龜鍋盈室，雖冠列藩之寵，未修肆覲之儀。暨江表底平，先皇厭世，會櫻犬馬之疾，尚隔雲龍之庭，皇帝陛下欽嗣丕基，誕甫景命。臣遠矢海嶠，入覲天墀，複靚咫尺之顏，疊被便藩之澤。六飛遊幸，每奉屬車之麈，三殿宴嬉，屢飫大尊之味。浹旬之內，雨露駢臻，至於童男，亦荷殊獎，恩榮若此，報效何階。志益戀於君軒，心遂忘於並次。臣不勝大願，謹以所領漳泉兩郡，獻於有司，使負海之邦，遂為內地，蚩蚩生齒之眾，得見太平。伏望聖慈授臣近地別鎮，臣男文顯、文顥等，早膺朝獎，皆忝郡符，牙校賓僚，久經驅策，各希玄造，稍霈鴻私，謹奉表以聞。